**Szentendre Város Önkormányzat Képviselő-testületének**

**24/2017. (VI.20.) önkormányzati rendelete**

**a város forgalmi és parkolási rendjéről és a parkolási díjakról, a védett és korlátozott övezetekbe történő behajtás rendjéről szóló 23/2007. (IV.13.) önkormányzati rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében foglalt feladatkörében eljárva, a közúti közlekedésről szóló 1988. évi I. törvény, valamint a végrehajtásáról szóló 30/1988. (IV. 21.) MT rendelet, valamint az épített környezet alakításáról és védelméről szóló 1997. évi LXXVIII. törvény, valamint az országos településrendezési és építési követelményekről szóló 253/1997. (XII. 20.) Korm. rendelet alapján, a közúti közlekedésről szóló 1/1975. (II. 05.) KPM-BM együttes rendelet szabályainak betartásával, figyelembe véve Szentendre Város történelmi hagyományait, földrajzi adottságait, építészeti jellegzetességeit, a város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendeletét az alábbiak szerint módosítja:

**1. §** (1) A város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendelet (továbbiakban: R.) 11. § (2) bekezdése az alábbiak szerint módosul:

„11.§ (2) A közúti forgalomban résztvevő gépkocsi vezetője az engedélyt a jármű első szélvédőjének balalsó sarkában, kívülről jól látható módon köteles elhelyezni. **Egyéb jármű (különösen segédmotoros kerékpár, motorkerékpár) vezetője az engedélyt köteles magánál tartani és az ellenőrző hatóság felkérésére azt bemutatni."**

**2. §** A R. 12. § (1) bekezdése az alábbiak szerint módosul:

„12.§ (1) A védett övezet területére – **az** érvényességi időszak, és a forgalmi rendszám, **illetve egyedi azonosítójel megjelölésével (kivéve a 16. § (2) bekezdésben meghatározott szálláshely-üzemeltetési engedéllyel rendelkező,** valamint a polgármester által egyedileg elbírált esetekben) legfeljebb 3 év időtartamra - engedély adható ki."

**3. §** A R. 14. § (1) bekezdése az alábbiak szerint módosul:

„14.§ (1) Annak az ingatlantulajdonosnak, akinek ingatlantulajdona, valamint annak a lakosnak, akinek lakóhelye vagy tartózkodási helye az I. vagy I/A. védett övezet területén van, és nem közterületen lévő saját vagy bérelt parkolóhellyel rendelkezik, kérelemre behajtási engedélyt kell kiadni legfeljebb annyi **járműre** vagy 3,5 t összsúlyt meg nem haladó tehergépkocsira, amennyi a kérelmező saját vagy bérelt parkolóhelyén elfér.”

**4. §** A R. 15 § (1) bekezdés az alábbiak szerint módosul:

„15.§ (1) Annak az

a) ingatlantulajdonosnak, akinek ingatlantulajdona, és annak a lakosnak, akinek lakóhelye vagy tartózkodási helye az I. védett övezet területén van, és nem közterületen lévő saját parkolóhellyel nem rendelkezik, valamint

b) a 20. § (1) bekezdés c) pontjában megjelölt személyeknek, valamint annak a magánszemélynek, akinek a védett övezetbe történő behajtásra nyomós oka van (pl. esküvő, temetés, betegellátás, stb.)

kérelemre behajtási engedélyt kell kiadni a kérelmező által használt **jármű(vek)re** vagy 3,5 t összsúlyt meg nem haladó tehergépkocsi(k)ra.”

**5. §** A R. 16. § (1) bekezdése az alábbiak szerint módosul:

„16.§ (1) Annak

a) az ingatlantulajdonosnak, akinek ingatlantulajdona, valamint annak a lakosnak, akinek lakóhelye vagy tartózkodási helye az I/A. védett övezet területén van, és nem közterületen lévő saját parkolóhellyel nem rendelkezik, valamint

b) a 20. § (1) bekezdés c) pontjában megjelölt személyeknek, valamint annak a magánszemélynek, akinek a védett övezetbe történő behajtásra nyomós oka van (pl. esküvő, temetés, betegellátás, stb.)

kérelemre várakozási engedélyt kell kiadni az általa használt **jármű(vek)re** vagy 3,5 t összsúlyt meg nem haladó tehergépkocsi(k)ra (de az a) pont esetén önálló rendeltetési egységenként legfeljebb 2 járműre). A várakozási engedély az I/A. övezet közterületeire történő behajtásra is jogosít.”

**6. §** A R. 17. §-a az alábbi (4) bekezdéssel egészül ki:

**„17. § (4) A Fő tér területére szóló áruszállítási szolgáltatási behajtási engedély csak hétfőtől szombatig 6:30-tól 11:00 óra közötti behajtásra jogosít.”**

**7. § A R. 20. § (1) bekezdése egy új f) ponttal egészül ki:**

 „20. § (1) f) eseti behajtási engedélyt a házasulandó pár egy gépjárműre a Rákóczi F. utca területén.”

**8. §** A R. 23. § (7) bekezdése helyébe a következő rendelkezés lép:

„23. § (7) A védett övezetbe történő, jelen rendelet alapján engedélyhez kötött, de engedély nélküli behajtás esetén a jármű használója a közterület-felügyelő felhívására köteles a védett övezetet haladéktalanul elhagyni. A védett övezetbe engedély nélküli behajtás esetén

1. **első alkalommal** a jármű használója az észlelés napjára a 4. sz. melléklet szerint irányadó napi díjtétel háromszorosának megfelelő összegű pótdíjat, de legalább 5.000 Ft pótdíjat köteles megfizetni, azzal, hogy amennyiben az adott behajtásnak a 4. sz. mellékletben napi díjtétele nincs vagy a behajtás ingyenes, az engedély nélküli behajtásért fizetendő pótdíj összege 5.000 Ft;
2. **amennyiben a jármű használója az engedély nélküli behajtásra való figyelmeztetést követően vagy az a) pont szerinti pótdíj megállapítására irányuló eljárás megindításáról szóló értesítés átvételét követően ismételten engedély nélkül behajt a védett övezetbe, a pótdíj mértéke az észlelés napjára 20 000 Ft**.”

**9. § A R. 25. § (1) bekezdés helyébe a következő rendelkezés lép:**

„25. § (1) A védett övezetben a közterület-felügyelő jogosult:

a) az övezet területére behajtó **jármű** vezetője behajtási engedélyének érvényességét;

b) az engedélynek a gépjárművön történő elhelyezését

ellenőrizni, motorkerékpárok esetén felkérni az engedély bemutatására.”

**10. § A R. 28. § (2) bekezdése b) pontja helyébe a következő rendelkezés lép:**

„28. § (2) (*a kérelemnek tartalmaznia kell:)* b) a jármű kategóriájának, illetve típusának megnevezését, a forgalmi rendszámát, össztömegét, a forgalmi engedély számát, **vagy egyedi azonosítót igazoló okirat másolatát** és amennyiben a jármű nem a kérelmező tulajdonát képezi, akkor a használati jogosultságot hitelt érdemlően igazoló okiratot vagy annak másolatát;”

**11. §** A R. 4 sz. melléklet első és második bekezdésében a "(második autótól)" szövegrész helyébe a "**(második járműtől)**" szövegrész lép.

**12. §** (1) Jelen rendelet 2017. július 01. napon lép hatályba, és az azt követő napon hatályát veszti.

(2) Jelen rendeletben foglalt módosításokat a már kiadott behajtási engedélyek vonatkozásában is alkalmazni kell.

(3) A rendelet kihirdetéséről a jegyző gondoskodik.

Szentendre, 2017. június 15.

 **Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2017. június 20-án került kihirdetésre.

**dr. Gerendás Gábor**

 jegyző